《小传见托冗未果作诗以谢之》
明代·靳贵

文逋朱谢苦君烦，祗为疏慵独负言。管仲旧劳知鲍叔，朱清自负传宗元。

药炉夜静窥丹母，竹院春暄数鹤孙。还忆江头为别处，淡烟斜日水云村。

作者简介：（1465—1520）明镇江府丹徒人，字充道，号戒庵。弘治三年进士。授编修。正德初，官翰林侍讲，掌翰林院事，进礼部侍郎。官至武英殿大学士。有《戒庵文集》。